Arabazozo pikart

Arabazozo pikarta (Sturnus vulgaris) sturnidae familiako hegazti paseriformea da, Eurasia eta mendebaldeko Asiako eskualde epeletan bizi dena. Batez ere Europa erdi eta iparraldean kumatzen duen espeziea da. Euskal Herria haren dstribuzio-eremuaren muga da. Populazioa neguan ugaritu egiten da, Europatik jaisten diren hegaztien etorrerarekin. Oro har, Euskal Herriko kostaldeko lurraldeetan arruntagoa da Araba-Nafarroan baino. Aldiz, Araba-Nafarroan arabazozo beltza (Sturnus unicolor) rruntagoa da.

Orban argiz apaindutako lumaje beltz diztiratsua eta moko horia izaten ditu ugal-sasoian. Hortik kanpo beltzagoa da, mokoa ere bai. Ornodun txiak eta fruituak jaten ditu eta habia zuhaitzetako zuloetan egiten du. Lehen neguan bakarrik azaltzen zen Euskal Herrian, baina egun oso zabalduta dago. Talde oso handietan ibiltzen dira, baita hirietako zuhaitzetan ere: antzemateko oso erraza da, sortzen duten zalapartarengatik (txalo eginez gero, denak batera berehala isiltzen dira, baina segundo batez), zuhaitzen azpian sortzen den zirin-alfonbrarengatik, edo denak elkarrekin hegan egiten osatzen dituzten hodei itxurako taldeengatik.

Taxonomia 
Arabazozo pikartak hainbat azpiespezie ditu:
 Sturnus vulgaris vulgaris (Linnaeus, 1758)
 Sturnus vulgaris faroensis (Feilden, 1872)
 Sturnus vulgaris zetlandicus (Hartert, 1918)
 Sturnus vulgaris granti (Hartert, 1903)
 Sturnus vulgaris poltaratskyi (Finsch, 1878)
 Sturnus vulgaris tauricus (Buturlin, 1904)
 Sturnus vulgaris purpurascens (Gould, 1868)
 Sturnus vulgaris caucasicus (Lorenz, 1887)
 Sturnus vulgaris porphyronotus (Sharpe, 1888)
 Sturnus vulgaris nobilior (Hume, 1879)
 Sturnus vulgaris humii (Brooks, 1876)
 Sturnus vulgaris minor (Hume, 1873)

Beste izen batzuk 
Anitz izen ditu euskaraz: arabazozo, artxipote, artxoxo, auseta, behor-txori, dorrezozo, gaztelazozo, haragi-zozo, kanpozozo, kastillazozo, larzozo, naparzozo, tordantxa, tordokanpanario.

Erreferentziak 

Sturnidae
Euskal Herriko hegaztiak
Espezie inbaditzaileak
Europako hegaztiak
Lineok deskribatutako taxoiak